মুহাম্মদু ফসল
মুহাম্মদু নাইজার মুহাম্মদ ফসল (ইংরেজি: Mohammadu Fasal; জন্ম: ৩০ এপ্রিল ১৯৯০; মুহাম্মদু ফসল নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কার পেশাদার ফুটবল লিগের শীর্ষ স্তর শ্রীলঙ্কা সুপার লিগের ক্লাব কলম্বো এবং শ্রীলঙ্কা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন। ২০১৪–১৫ মৌসুমে, শ্রীলঙ্কান ক্লাব এয়ার ফোর্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; এয়ার ফোর্সের হয়ে দুই মৌসুম খেলার পর ২০১৫–১৬ মৌসুমে তিনি রিনাউনে যোগদান করেছেন। ২০১৮–১৯ মৌসুমে, তিনি রিনাউন হতে কলম্বোয় যোগদান করেছেন। ২০১৪ সালে, ফসল শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ২২ ম্যাচে ১টি গোল করেছেন।